b"\n_START_ARTICLE_\nSambra\n_START_PARAGRAPH_\nLa sambra (de l'Algaravia z\xc3\xa1mra, i aquest de l'\xc3\xa0rab cl\xc3\xa0ssic zamr, 'tocata'), tamb\xc3\xa9 coneguda com a sambra mora, \xc3\xa9s una dansa flamenca dels gitanos de Granada. \xc3\x89s de ritme r\xc3\xa0pid i sol anar acompanyada per un instrument de vent, com la dol\xc3\xa7aina._NEWLINE_Es creu que \xc3\xa9s resultat de l'evoluci\xc3\xb3 d'anteriors danses morisques. La sambra mora t\xc3\xa9 algunes similituds amb la dansa del ventre. La sambra es va fer t\xc3\xadpica de les cerim\xc3\xb2nies nupcials gitanes, per\xc3\xb2, els gitanos la ballen pels turistes a les grutes i els turons del Sacromonte (Granada). Es va prohibir a Espanya durant una \xc3\xa8poca per ser considerada una dansa pecadora, quan en realitat nom\xc3\xa9s era sensual. En els temps moderns, ha sigut adoptada per les balladores Carmen Amaya, La Chunga i Pilar L\xc3\xb3pez J\xc3\xbalvez. Es balla amb els peus descal\xc3\xa7os, amb castanyoles als dits, la brusa nuada sota el bust i la faldilla llarga assegurada a l'altura del maluc amb amplis plecs per fer-la surar en l'aire."